संस्कृत साहित्य संस्कृत भाषा में रचल साहित्य हऽ। ईसा पूर्व 2सरी सहस्राब्दी के बाद के समस्त रचना जे एह भाषा में रचल गइल संस्कृत साहित्य के हिस्सा हवे आ पुराना समय में ई रचना सभ सैकड़न सालन ले जबानी इयाद कइल आ सिखावल जाय आ एही तरे मौखिक परंपरा में सहेजल गइल रहे जबतक ले कि ई लिखल ना गइल। एह रचना सभ में प्राचीन भारत में रचल धार्मिक साहित्य प्रमुख बा जेह में हिंदू, बौद्ध आ जैन धर्म के साहित्य सामिल बा। धार्मिक साहित्य के अलावा भरपूर मात्रा में दर्शन, गणित आ अउरी बिज्ञान इत्यादि के रचना भी संस्कृत भाषा में रचल गइल जे एह साहित्य के हिस्सा बा।